

**Salaspils novada pašvaldības pirmsskolas izglītības iestāde**

„SAIME”

Reģ.Nr. 4301901675

Miera ielā 16/9, Salaspilī, Salaspils novadā. LV-2169, tālr. 67944270, fakss 67944269,

e-pasts: pii.saime@salaspils.lv

**Salaspils novada pašvaldības pirmsskolas izglītības iestādes „Saime” pašnovērtējuma ziņojums**

|  |  |
| --- | --- |
| Salaspils, 2024. gada 30. septembrī. |  |
| (vieta, datums) |  |

Publiskojamā daļa

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2023./2024. māc.g. (01.09.2023.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2023./2024.māc.g.  (31.05.2024.) |
| Nr. | Licencēšanas  datums |
| Vispārējā pirmsskolas izglītības programma | 01011111 | Miera iela 16-9, Salaspils, Salaspils novads | V-3596 | 14.01.2011. | 140 |  |
| speciālās pirmsskolas izglītības programma izglītojamiem ar jauktiem attīstības traucējumiem | 01015611 | Miera iela 16-9, Salaspils, Salaspils novads |  | 21.03.2023. | - |  |

* 1. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2023./2024. māc.g. (līdz 31.05.2024.) | - | - |
|  | Izglītības iestādē pieejamais atbalsta personāls izglītības iestādē, noslēdzot 2023./2024. māc.g. (līdz 31.05.2024.) | 3 | 1 – skolotājs logopēds  1 – speciālais pedagogs  1 – izglītības psihologs |

1. **Izglītības iestādes darbības pamatmērķi un prioritātes**
   1. Izglītības iestādes misija – Izglītojamo, viņu vecāku un pirmsskolas darbinieku sadarbības veicināšana kopīgu mērķu sasniegšanai, stabila pamata radīšanai un jēgpilnas dzīves veidošanai izglītojamiem mūsdienu pasaulē.
   2. Izglītības iestādes vīzija par izglītojamo – Salaspils pirmsskolas iestāde „Saime” mūsdienīga, atbalstoša, konkurētspējīga, droša un sabiedrībai atvērta izglītības iestāde, kurā kvalificēti, inovatīvi, radoši, uz sadarbību un kompetencēm vērsti pirmsskolas skolotāji nodrošina metodiski daudzveidīgu mācību satura norisi, mērķtiecīgiem, zinātkāriem, draudzīgiem un atbildīgiem par savu veselību izglītojamiem, kā arī viņu vecākiem, līdzatbildīgiem un uzticamiem pirmsskolas iestādei.
   3. Izglītības iestādes vērtības cilvēkcentrētā veidā – cieņa, stabilitāte, veselība.

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Veikt sistemātisku izglītojamo mācību sasniegumu vērtēšanu, lai uzlabotu un veicinātu izglītojamo lasītprasmi, efektīvi izmantojot dažādas metodes, ITK rīkus un stratēģijas. | 1. kvalitatīvi   •Ievērojot sistemātiskus pirmsskolas izglītības vērtēšanas pamatprincipus, īstenota vienota un objektīva mācību sasniegumu vērtēšana pa vecumposmiem, atbilstoši bērna vajadzībām;  •izglītojamie regulāri veic sava mācību darba pašvērtējumu;  •pedagogi rosina izglītojamos patstāvīgi izvērtēt un pamatot savu izvēli pedagoģiskajā procesā;  • vadoties pēc mācību sasniegumu vērtēšanas analīzes, regulāri tiek sniegts diferencēts atbalsts, kas sekmē izglītojamā izaugsmi;  •pirmsskolas iestādes pedagogi apkopo un fiksē skolvadības sistēmā ELIIS izglītojamo ikdienas mācību sasniegumu vērtējumu;  •izglītojamiem atbilstoši pirmsskolas izglītības posmiem ir skaidri saprotami sasniedzamie rezultāti un kritēriji darba veikšanai. | Sasniegts |
|  | 1. kvantitatīvi   •Mācību procesa gaitā tiek veikta formatīvā izglītojamo sasniegumu vērtēšana, sniedzot atgriezenisko saiti;  • vadītājas vietniece metodiskajā darbā pēc nepieciešamības vada individuālās konsultācijas iestādes pedagogiem par izglītojamo, dažādu efektīvu lasītprasmes metožu izmantošanu sākot no pirmā posma;  • vecāku sapulcēs divas reizes mācību gadā pirmsskolas skolotājas sniedz informāciju par lasītprasmes metodēm, atbilstoši izglītojamo vecumposmam;  • pirmsskolas skolotāji pēc nepieciešamības sniedz individuālās konsultācijās vecākiem lasītprasmes apguves metožu pielietošanā;  •pirmsskolas pedagogi vismaz vienu reizi mācību gadā organizē atklātās nodarbības vecākiem un pedagogiem lasītprasmes metožu izmantošanā;  •40% pedagogu gūst zināšanas apmeklējot lasītprasmes apguves kursus;  •pedagogi piecas reizes mācību gadā apmeklē novada metodiskos pasākumus par valodas un lasītprasmes metožu pielietošanu dažādās mācību jomās;  •izglītojamo pieaugošas intereses radīšanai lasītprasmes apguvē, pedagogi izstrādā un lieto digitālos mācību materiālus. |  |
| Nr.2  Sekmēt izglītojamo latviešu valodas attīstību, paplašinot vārdu krājumu, mērķtiecīgi izmantojot daudzveidīgas metodes, paņēmienus un pirmsskolas iestādes tuvāko apkārtni, kas sekmē bērnu spēju paust savas vēlmes, emocijas un gribu. | 1. kvalitatīvi   •Pilnveidot daudzfunkcionālu grupas un āra vidi, lai attīstītu tiešu un netiešu valodas apguvi, kas sekmē bērnu spēju paust savas vēlmes, emocijas un gribu;  •organizēt izglītojošus un saturīgus pasākumus, iepazīstinot izglītojamos ar latviešu tautas tradīcijām, rotaļām, spēlēm un pirkstiņrotaļām;  •izglītojamie izveido un prezentē pašgatavotu grāmatu “Mani vārdi”;  •īstenojot ekoskolas tēmu „Mežs”, izglītojamie aktīvi darbojās ar pašu savāktajiem dabas materiāliem un pilnveido latviešu valodas vārdu krājumu. | Sasniegts |
|  | 1. kvantitatīvi   •80% pirmsskolas pedagogu apmeklējuši kursus par valodas sekmēšanu pirmsskolas vecuma bērniem;  •vienu reizi mēnesī pirmsskolas pedagogi informē vai prezentē par izveidoto valodas jomas metodiskā materiāla pielietojumu. |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2024./2025. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Nodrošināt izglītojamiem pieejamu, kvalitatīvu un iekļaujošu pirmsskolas speciālo  izglītību un savlaicīgu iekļaušanu izglītības sistēmā. | 1. kvalitatīvi  * balstoties uz daudzveidīgām mācīšanās vajadzībām, izveidot iekļaujošu, izglītojošu, drošu un atbalstošu vidi ikvienam izglītojamam; * pilnveidot pedagogu un pedagogu palīgu zināšanas, prasmes par iekļaujošās izglītības īstenošanu, strādājot ar izglītojamiem ar daudzveidīgām mācīšanās vajadzībām; * pedagogi, grupu skolotāji, logopēds, speciālais skolotājs, psihologs sniedz atbalstu izglītojamiem ar valodas un jauktiem attīstības traucējumiem; * pedagogi uzlabo komunikāciju ar izglītojamo vecākiem, sniedzot profesionālu atbalstu un informējot par nepieciešamību veikt izglītojamo izvērtējumu: * pie iestādes atbalsta speciālistiem, * nepieciešamības gadījumā, konsultēties ar medicīnas personālu, * ja nepieciešams, izvērtēt bērnam piemērotāko izglītības programmu, vērsties pašvaldības Pedagoģiski medicīniskā komisijā, lai pēc iespējas agrākā vecumposmā izglītojamiem sniegtu nepieciešamo atbalstu. |  |
|  | 1. kvantitatīvi   sadarbojoties ar atbalsta speciālistiem, vadoties pēc PMK rekomendācijām, izstrādāt un realizēt individuālos izglītības programmas apguves plānus; divas reizes mācību gadā analizēt un apkopot izglītojamo spējas; |  |
| Nr.2  Pētnieciskā un praktiskā mācību darbībā izglītojamiem sekmēt caurviju prasmju apguvi: kritisko domāšanu, pašvadītu mācīšanos un problēmu risināšanu, turpinot Vides izglītības tēmu integrēšanu mācību procesā un veselīga dzīvesveida iedzīvināšanā, realizējot Ekoskolas tēmu Transports; izvirzītos mērķus, uzdevumus un izglītojamo sasniegumus atspoguļojot Eliis sistēmā. | 1. kvalitatīvi  * turpināt pilnveidot izglītojošu vidi, kur izglītojamie mērķtiecīgi izzina, analizē un izvērtē dažāda veida informāciju un situācijas, izprot to kontekstu, pieņem izsvērtus lēmumus, uzņemas par tiem atbildību; * izglītojamie, savstarpēji sadarbojoties, mācās lietot efektīvas problēmrisināšanas stratēģijas un izvērtē savu sniegumu, pieņemot atbildīgus lēmumus, ievērojot noteikumus, atpazīstot un regulējot savas emocijas, pārvaldot savu uzvedību; |  |
|  | 1. kvantitatīvi   100% pedagogiem pilnveidot zināšanas un prasmes par izglītojamo kritisko domāšanu un pašvadītu mācīšanos, organizējot kursus ,,Kā mācīt bērnus domāt”. |  |

1. **Kritēriju izvērtējums** 
   1. Kritērija “Mācīšana un mācīšanās”

stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē regulāri tiek veikta mācīšanas un mācīšanās procesa kvalitātes izvērtēšana un pilnveide. Vienreiz mācību gadā pedagogi veic savstarpējo pedagoģiskā procesa vērošanu, lai dalītos labās prakses piemēros. Iestādē tiek veikta mācīšanas un mācīšanās procesa kvalitātes izvērtēšana un pilnveide, veicot pedagoģiskā procesa vērošanu pirmsskolas skolotājām, mūzikas skolotājai, sporta skolotājam, logopēdam, psihologam un speciālajam skolotājam, ko veic izglītības iestādes administrācija. Lai izvērtētu un pilnveidotu mācīšanas kvalitāti, administrācija 98% iestādes pedagogiem veica nodarbību vērošanu. | Turpināt iestādē veikt mācīšanas un mācīšanās procesa kvalitātes izvērtēšanu un pilnveidi, veicot pedagoģiskā procesa vērošanu pirmsskolas pedagogiem. |
| Pedagogi plāno mācību un audzināšanas procesu un to efektīvi īsteno. Pedagogi izvirza visu mācību jomu nodarbībām sasniedzamos rezultātus. Izglītojamiem tie ir saprotami. Nodarbībās tiek izmantotas dažādas mācību metodes, metodiskie paņēmieni un jēgpilni uzdevumi, kuri mērķtiecīgi virza uz mācību nodarbības sasniedzamo rezultātu. Pedagogi sniedz izglītojamiem atgriezenisko saiti, dažkārt izglītojamie sniedz atgriezenisko saiti viens otram. | Turpināt izvirzīt visu mācību jomu nodarbībām jēgpilnus sasniedzamos rezultātus, kuri mērķtiecīgi virza uz mācību nodarbības sasniedzamo rezultātu. |
| Pielāgojot izglītojamo spējām, vajadzībām un interesēm, tiek veikta mācību un audzināšanas procesa diferenciācija un individualizācija. Pedagogi ņem vērā izglītojamo gatavību mācībām, piedāvājot dažāda izziņas līmeņa uzdevumus. | Turpināt pielāgot izglītojamo spējām, vajadzībām un interesēm atbilstošus metodiskos materiālus, izmantojot atbalsta speciālistu sniegtās rekomendācijas. |
| Izglītības iestāde ir izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Tā ir sistēmiska, iekļaujoša, atklāta un metodiski daudzveidīga. Pedagogi izprot mācību sasniegumu vērtēšanas kārtību un ievēro to. Izglītojamo vecākiem ir iespēja, izmantojot Eliis sistēmu iepazīties ar mācību sasniegumu vērtējumumu un saņemt individuālas konsultācijas pēc iepriekšējas pieteikšanās. | Turpināt pedagogiem pilnveidot vienotu vērtēšanas izpratni par mācību jomu sasniedzamo rezultātu apguves līmeņiem. |
| Izglītības iestāde izglītojamiem paredz individualizētu atbalstu (individuālais plāns), tās nodrošināšanā iesaistās pedagogi un atbalsta personāls. Pedagogi sadarbojas ar atbalsta personālu ikdienas mācību un audzināšanas procesā. Izglītības iestāde regulāri izvērtē sniegtā atbalsta efektivitāti, pilnveido atbalstu un sniedz konsultācijas vecākiem. | Turpināt izstrādāt individuālos plānus, sadarbojoties pirmsskolas pedagogiem un atbalsta komandas speciālistiem. |
| Izglītības iestāde realizē lietpratībā balstīto mācību saturu un izvērtē tā īstenošanas efektivitāti. Pedagogi kopīgi plāno izglītības satura apguvi, īsteno nodarbības dienas garumā. | Turpināt realizēt lietpratībā balstīto mācību saturu. |

* 1. Kritērijs – PEDAGOGU PROFESIONĀLĀ KAPACITĀTE

stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visiem pedagogiem, kuri strādā izglītības iestādē, ir normatīvajos aktos noteiktā nepieciešamā izglītība un profesionālā kvalifikācija. VIIS pieejamā informācija par pedagogu tarifikāciju ir pilnīga, atbilst reālajai situācijai un normatīvajos aktos noteiktajam. Izglītības iestāde ir ieguvusi informāciju par personālu no Sodu reģistra, tā katru gadu tiek atjaunota. Izglītības iestādē nav ilgstošu pedagogu vakanču. Ilgstošas darba nespējas vai prombūtnes gadījumā pedagogs tiek aizvietots. | Turpināt apzināt un atbalstīt pedagogu individuālās profesionālās pilnveides vajadzības.  Rosināt pedagogus  pieteikties  profesionālās darbības novērtēšanai un iegūt profesionālās kvalitātes pakāpi.    . |
| Visi pedagogi, kuri strādā izglītības iestādē, veic nepieciešamo profesionālās kompetences pilnveidi (3 gadu laikā 36h profesionālās kompetences pilnveides kursi, tai skaitā 6h kursi audzināšanas jautājumos, vienu reizi pedagoga profesionālās darbības laikā ir apgūti bērnu tiesību aizsardzības pamati vismaz 6h apjomā). Informācija VIIS par pedagogu profesionālās kompetences pilnveidi ir pilnīga. | Turpināt iestādes un novada pedagogu savstarpējo izglītošanos.  Turpināt novada pirmsskolas pedagogiem savstarpēji dalīties pieredzē, apmeklējot un  organizējot pieredzes pasākumus. |
| Izglītības iestādes pedagogi efektīvi (60% un vairāk) ievieš pēdējo divu mācību gadu laikā profesionālās kompetences kursos iegūtās zināšanas, prasmes un kompetences. | Turpināt sekmēt savstarpējo mācīšanos pirmsskolas pedagogiem pēc profesionālās kompetences kursos iegūtām prasmēm un zināšanām. |
| Pedagogiem tiek nodrošināta optimāla noslodze, kas atbilst izglītības iestādes un tās īstenotās izglītības programmas specifikai. Izglītības iestādē ir nodrošināta visu pirmsskolas izglītības mācību jomu apgūšana. | Turpināt nodrošināt optimālu pedagogu noslodzi, nodrošinot laiku kopīgai rotaļnodarbību plānošanai un izglītojamo mācīšanās sasniegumu izvērtēšanai. |
| Izglītības iestādes pedagoģiskais personāls ne retāk kā divas reizes gadā izvērtē savu profesionālo darbību, tai skaitā to, cik efektīvs bijis izglītības process un ikdienas darbība. | Turpināt identificēt savas darbības stiprās puses un labās prakses piemērus, lai varētu dalīties ar citiem kolēģiem. |

* 1. Kritērijs – INFRASTRUKTŪRA UN RESURSI

stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādei ir atbilstošs dažādu materiāltehnisko resursu klāsts, kas ir nepieciešams un izmantojams, lai īstenotu izglītības programmu. Vismaz reizi gadā izglītības iestādes vadība izvērtē resursu nodrošinājumu. Pedagogi lielākoties ir apmierināti ar pieejamajiem un nodrošinātajiem resursiem. Pedagogi piedalās lēmumu pieņemšanā par resursu un iekārtu iegādi, tā ir pamatota un atbilst izglītības iestādes attīstības prioritātēm. Izglītojamiem visu mācību jomu nodarbībām ir pieejams plašs iekārtu un resursu klāsts. | Saskaņā ar pirmsskolas iestādes izvirzītajām prioritātēm papildināt un atjaunot materiāltehniskos resursus. |
| Izglītības iestādē ir nodrošināta IKT infrastruktūra, kas pieejama iestādes darbiniekiem. Digitālās tehnoloģijas tiek integrētas mācību procesā. Izglītības iestādes darbības uzlabošanai un savstarpējai saziņai ir ieviesta Eliis informācijas platforma. Izglītības iestāde rūpējas par datu drošību un privātumu atbilstoši tiesību aktos noteiktajam. Lielākajai daļai izglītības iestādes darbinieku darbā ar IKT tiek nodrošināts tehniskais atbalsts. | Turpināt uzlabot IKT infrastruktūru, atjaunojot digitālo rīku resursus. Palielināt informācijas apjomu Eliis platformā, sniedzot personalizētu informāciju izglītojamo vecākiem. |
| Izglītības iestādes telpu izmērs un funkcionalitāte atbilst normatīvajos aktos noteiktajam, ko apliecina pārraugošo institūciju sniegtie atzinumi. Iestādes telpas ir atbilstoši iekārtotas, lai sekmīgi veiktu mācību un audzināšanas procesu. Izglītības iestāde rūpējas par atbilstošiem faktoriem mācību procesa īstenošanai: atbilstoša gaisa kvalitāte, apgaismojums, temperatūra u.c.. | Turpināt ievērot izstrādātos telpu vēdināšanas grafikus.  Turpināt uzlabot gaisa temperatūras regulācijas iespējas mācību telpās. |
| Izglītības iestādes ēka, telpas, āra vide ir funkcionāla un daudzveidīga, kas veicina mācīšanos un ir pielāgojama izglītības iestādes izglītojamo un darbinieku individuālajām vajadzībām. | Turpināt attīstīt iesākto projektu iestādes āra vides labiekārtošanai un modernizēšanai.  Turpināt iekštelpu vides uzlabošanu, veicot remontdarbus. |

**4. Informācija par lielākajiem īstenotajiem projektiem par 2023./2024. mācību gadā**

* 1. Projekta īsa anotācija un rezultāti. Projekti nav bijuši.
  2. Projekta īsa anotācija un rezultāti.

1. **Informācija par institūcijām, ar kurām noslēgti sadarbības līgumi** 
   1. (Izglītības programmu īstenošanai). Sadarbības līgumi nav noslēgti.
   2. (Izglītības programmu īstenošanai).
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).
   2. 2-3 teikumi par galvenajiem secinājumiem pēc mācību gada izvērtēšanas.

2023./2024. mācību gada audzināšanas darbā tika izvirzīta prioritāte – jēgpilnu un mērķtiecīgu pasākumu organizēšana izglītojamo pilsoniskās un patriotiskās audzināšanai, organizējot saturīgus Latvijas valstij un tautas tradīcijām atbilstošus pasākumus, kas stiprina izglītojamo patriotiskās jūtas.

Jēgpilnu un mērķtiecīgu pasākumu organizēšana sekmēja izglītojamo personības attīstību, pilsonisko apziņu, pirmsskolas iestādes un novada vides izzināšanu, kā arī kultūras mantojuma apzināšanu.

Izglītojamajiem audzināšanas procesā ir iedzīvināti vērtībās balstīti būtiskākie tikumi un ieradumi.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

Jau sesto gadu iestāde piedalās Ekoskolu programmā, 2023./2024. mācību gadā īstenojot tēmu ,,Mežs”, to integrējot visās mācību jomās. Lai paplašinātu bērnu zināšanas par mežu, vecāko grupu audzēkņi apmeklēja izziņas nodarbības LVMI ,,Silava”, Latvijas Nacionālajā dabas muzejā un Salaspils vides izglītības centrā ,,Botania”.

Pirmsskolas izglītības iestādes pedagogi aktīvi piedalījās Ekoskolas pasākuma ,,Āra izglītības diena” Nacionālajā botāniskajā dārzā sagatavošanā un aktivitāšu organizēšanā Salaspils novada visu pirmsskolu izglītojamiem.

Pirmsskolas izglītības iestādes skolotājas dalījās pieredzē par jēgpilnām, aizrautīgām mācībām un praktiskām darbībām valodu mācību jomā , organizējot pieredzes skolu Salaspils novada pirmsskolas skolotājām ,,Mācos ar prieku’’. Sadarbībā ar Latviešu valodas aģentūras galveno speciālisti - metodiķi Vinetu Vaivadi, Salaspils pirmsskolas pedagogi tika iepazīstināti ar aģentūras izstrādātiem mācību materiāliem, kas veicina bērnu valodas attīstību.

Pirmsskolas izglītības iestādes skolotājas piedalījās metodisko līdzekļu prezentēšanā pasākumā Metodisko ideju birža 2024, skolotājas Violetas Aleksejevas sagatavotais metodiskais darbs ,,Ceļojums kosmosā” ieguva atzinību un Augusta skolotāju konferencē saņēma apbalvojumu.

* 1. Izglītības iestādes galvenie secinājumi par izglītojamo sniegumu ikdienas mācībās.

Izvērtējot iepriekšējā mācību gadā sasniegtos rezultātus, var secināt, ka izglītojamie veiksmīgi apguvuši katrā vecumposmā nepieciešamās prasmes un zināšanas, pedagogi regulāri sniedz diferencētu atbalstu, izmantojot pašgatavotus materiālus atbilstoši izglītojamo spējām un vajadzībām, pēc paveiktā sniedzot atgriezenisko saiti bērns – bērnam, pedagogs – bērnam, bērns – pedagogam, analizējot informāciju par savām darbībām mērķu sasniegšanā. Izglītojamie apguva prasmes analizēt un novērtēt savus panākumus un neveiksmes, veica sava mācību darba pašvērtējumu.

Īstenojot ekoskolas programmas tēmu „Mežs”, izglītojamie praktiski darbojoties

āra vidē ir iemācījušies: pētīt, analizēt, secināt, izzinot un izprot tuvākajā apkārtnē un

mežā raksturīgāko putnu, kukaiņu, koku un krūmu nosaukumus un pazīmes.

PII ,,Saime” vadītāja Lilita Ukavica